BTS logo
BTS v roku 2013
**BTS** (kór. 방탄소년단 – Bangtchan Sonjondan, anglický prepis *Bangtan Sonyeondan*) je juhokórejská hudobná skupina, ktorá má 7 členov (RM, Jin, SUGA, J-Hope, Jimin, V, Jungkook). Debutovali 13. júna 2013 s albumom *2 Cool 4 Skool* s titulnou piesňou „No More Dream" pod záštitou agentúry Big Hit Entertainment.

Názov kapely
------------

BTS je skratka ich kórejského názvu *Bangtan Sonyeondan* (kórejsky: 방탄소년단; hanja: 防彈少年團; japonsky: *Bōdan Shōnendan* (防弾少年団)), ktorý sa doslovne prekladá ako „*Nepriestrelní skauti*". Názov symbolizuje ich cieľ byť „nepriestrelnými" voči „guľkám" stereotypov, kritiky a spoločenských očakávaní voči mladým ľuďom.

Členovia
--------

BTS sa skladá zo 7 členov:

* RM, vlastným menom **Kim Namjoon**
* Jin, vlastným menom **Kim Seokjin**
* J-hope, vlastným menom **jung hoseok**
* SUGA, vlastným menom **Min yoongi**
* Jimin, vlastným menom **Park jimin**
* V, vlastným menom **Kim Taehyung**
* Jungkook, vlastným menom **Jeon junkook**

História a úspechy
------------------

Pôvodne vznikli ako hiphopová skupina ale momentálne tvorí ich repertoár viacero žánrov vrátane EDM, rocku, R&B a ďalších. Pozornosť a priazeň verejnosti si získali vďaka svojim textom, ktoré sa často témam ako sebaúcta, sociálne problémy, či psychické zdravie. Často nachádzajú inšpiráciu v psychológii. Celou ich tvorbou sa prelína tzv. alternatívny svet, ktorý už presiahol do sveta literatúry (kniha, webtoon – komiks zverejnený na internete).

Medzi ich celosvetové úspechy patrí ocenenie Top Duo/Skupina počas 26. ročníka udeľovania hudobných cien Billboard v roku 2019, Top Social Artist tri po sebe idúce roky (Billboard 2017, 2018 a 2019), Najobľúbenejšie duo alebo kapela v kategórií Pop/Rock, Najlepšia skupina a Najlepšie živé vystúpenie na Európskych hudobných cenách MTV 2019. 

Počas turné Love Yourself World Tour – Love Yourself, Speak Yourself (2019), sa stali prvým umelcom z Ázie a prvým zahraničným umelcom, ktorý vypredal 2 po sebe idúce dni na štadióne Wembley (UK). Stali sa komerčne najpredávanejším umelcom, ktorý hral na štadióne Rose Bowl Stadium (USA). Toto turné im prinieslo 45. miesto na rebríčku Billboard Top Touring Artist za prvú dekádu a v rebríčku boli jediným neanglicky hovoriacim umelcom.

Spolu s UNICEF sa podieľajú na kampani proti násiliu, ktorá nesie názov Love Yourself. Na konci roku 2018 v rámci tejto kampane mali príhovor na 73. zasadaní Spojených národov. Prezident Južnej Kórey im udelil Ocenenie za kultúrne zásluhy (Order of Cultural Merit) za šírenie kórejskej kultúry a jazyka. Vekovo sú najmladší zo všetkých ocenených v histórií.

Aj keď skupina podľa odhadov do kórejskej ekonomiky každoročne prinesie približne 3,5 miliardy dolárov a 1 z 13 návštevníkov krajiny do nej zavíta kvôli skupine, nemajú jej členovia výnimku z povinnej vojenskej služby.

Diskografia
-----------

### Diskografia v Kórei

Štúdiové albumy
* *BE* (2020)
* *Dark & Wild* (2014)
* *Wings* (2016)
* *You Never Walk Alone* (Repackage; 2017)
* *Love Yourself: Tear* (2018)
* *Map of the Soul: 7* (2020)

EP
* *O!RUL8,2?* (2013)
* *Skool Luv Affair* (2014)
* *Skool Luv Affair Special Addition* (Repackage Album; 2014)
* *The Most Beautiful Moment in Life, Part 1* (2015)
* *The Most Beautiful Moment in Life, Part 2* (2015)
* *Love Yourself: Her* (2018)
* *Map of the Soul: Persona* (2019)

Kompilácie
* *The Most Beautiful Moment in Life: Young Forever* (2016)
* *Love Yourself: Answer* (Repackage; 2018)

Single CD
* *2 Cool 4 Skool* (2013)

### Diskografia v Japonsku

Štúdiové albumy
* *Wake Up* (2014)
* *Youth* (2016)
* *Face Yourself* (2018)
* *Map of the Soul: 7 – The Journey* (2020)

Kompilácie
* *2 Cool 4 Skool/O!RUL8,2?* (2014)
* *Kayōnenka Young Forever* (2017)

EP
* *Kayōnenka pt. 1* (2015)
* *Kayōnenka pt. 2* (2016)

Referencie
----------

1. ↑  VRÁBLIK, Lukáš. Kórejský futbalista Son už nemusí špekulovať. Počas pandémie absolvuje povinnú vojenčinu. *Denník N* (Bratislava: N Press), 2020-04-09. Dostupné online [cit. 2020-04-11]. ISSN 1339-844X.

Iné projekty
------------

Commons
* Spolupracuj na Commons Commons ponúka multimediálne súbory na tému **BTS (skupina)**

Externé odkazy
--------------

* Oficiálne webstránky